ACC ระงับกิจการ-เลย์ออฟพนักงานในเชียงใหม่ หลัง “โควิด” กระทบหนัก!
ACC ระงับกิจการ-เลย์ออฟพนักงานในเชียงใหม่ หลัง "โควิด" กระทบหนัก!
ACC ระงับกิจการ-เลย์ออฟพนักงานในเชียงใหม่ หลัง "โควิด" กระทบหนัก!
2 มิ.ย. 2563

บริษัท แอดวานซ์ คอนเนคชั่น คอร์ปอเรชั่น จำกัด (มหาชน) หรือ ACC เปิดเผยว่า ที่ประชุมคณะกรรมการบริษัทเมื่อวันที่ 29 พ.ค.63 มีมติให้หยุดประกอบกิจการของ บริษัท ซี.อี.ไอ. (เชียงใหม่) จำกัด  ซึ่งเป็นบริษัทย่อยของบริษัทโดยไม่มีกำหนด
ทั้งนี้เนื่องจาก ซี.อี.ไอ.ประกอบกิจการร้านอาหารและการจัดประชุมสัมมนา และได้รับผลกระทบโดยตรงจากสถานการณ์การระบาดของโรคไวรัสโคโรนา 2019 (COVID-19) ซึ่งรายได้ร้อยละ 90 ของ ซี.อี.ไอ.มาจากนักท่องเที่ยวและการจัดประชุมสัมมนา บริษัทไม่สามารถประเมินได้ว่าสถานการณ์จะกลับมาเป็นปกติเมื่อใด แต่ซี.อี.ไอ. มีภาระค่าใช้จ่ายเดือนละประมาณ 1.80 ล้านบาท คณะกรรมการบริษัทจึงมีมติให้หยุดประกอบกิจการของ ซี.อี.ไอ. และเลิกจ้างพนักงาน
อนึ่ง การหยุดประกอบกิจการของ ซี.อี.ไอ. ทำให้รายได้รวมของบริษัทย่อยในกลุ่มบริษัทลดลงอย่างมีนัยสำคัญ บริษัทจึงได้เพิ่มช่องทางหารายได้จากธุรกิจใหม่ เช่น ลงทุนในโครงการผลิตไฟฟ้าจากแสงอาทิตย์บนหลังคา (Solar Rooftop) เป็นต้น สำหรับทรัพย์สินของ ซี.อี.ไอ. บริษัทจะจัดหาผู้เช่าหรือจำหน่ายให้บุคคลอื่นต่อไป